Innerdalshytta

Innerdalshytta er en turisthytte i Innerdalen i Sunndal kommune i Møre og Romsdal fylke. Hytten er utgangspunkt for fjellturer til flere topper i Trollheimen, bl.a. Innerdalstårnet og Skarfjell. 

Det er to hytter som eies og drives av Kristiansund og Nordmøre Turistforening. Den eldste av disse, Gammelhytta (Innerdalshytta), ble bygd i 1893, den var da den første større turisthytte nord for Dovre. Hytten ble restaurert i 2005/06, og har sengeplasser til 31 personer. I 2008 ble den andre hytten, Låven, åpnet. Denne har plass til 20 personer fordelt på 8 rom, et rom fungerer som hunderom. Etter at den nye hytten ble åpnet fungerer den som selvbetjent hytte i vinterhalvåret, Gammelhytta er da stengt. 

I umiddelbar nærhet ligger også en privat hytte, Innerdal turisthytte. Et stykke lenger frem i dalføret ligger Renndølsetra, også den privat. Begge disse hyttene er betjent i sommerhalvåret, medlemmer av DNT får rabatt på begge hyttene. 

Eksterne lenker
 Den Norske Turistforening Innerdalshytta
 Kristiansund og Nordmøre Turistforening Gammelhytta 
 Kristiansund og Nordmøre Turistforening Låven 

Kategori:Turisthytter i Møre og Romsdal
Kategori:Trollheimen
Kategori:Samferdsel i Sunndal
Kategori:Byggverk i Sunndal